Pusat Luncur Laju Nasional

Pusat Luncur Laju Nasional atau Bujur Luncur Laju Nasional (, ), juga dikenali sebagai "Reben Ais" (Cina: 冰丝带) merupakan arena luncur laju yang dibina di Olympic Green, Beijing untuk menganjurkan Sukan Olimpik Musim Sejuk 2022. Pusat ini telah menganjurkan pertandingan luncur laju semasa temasya tersebut.Buku bidaan Olimpik Beijing Pusat ini dibina di atas tapak bekas Padang Olimpik Hoki yang menganjurkan acara hoki padang dan Padang Olimpik Memanah yang menganjurkan acara memanah ketika Sukan Olimpik 2008. Pusat ini merupakan satu-satunya bangunan baharu yang dibina untuk Sukan Olimpik 2022.

Pusat ini mempunyai 12,000 tempat duduk (6,800 sementara dan 5,200 tempat duduk kekal). Selepas temasya tersebut, pusat ini akan diubah kepada gelanggang luncur ais awam dan untuk kelab hoki ais.

Direka oleh Populous dan Institut Reka Bentuk Seni Bina Beijing, pusat ini mula dibina pada tengah tahun 2017, dan disiapkan pada 2019.Populous To Design Beijing’s National Speed Skating Oval For 2022 Winter Olympic Games Pertandingan pertamanya telah diadakan pada 8 Oktober 2021. Pusat ini berluas 12,000 meter2 dan merupakan arena luncur laju terbesar di Asia. Mukanya diserlahkan oleh 22 "reben ais" yang masing-masing berpanjang 622 meter. Tingkat duanya mempunyai satu sistem dinding langsir berlengkung yang berilham Kuil Syurga. Pusat ini juga merupakan salah satu arena ais pertama yang menggunakan karbon dioksida sebagai penyejuk.

Sejarah
Pada 6 Jun 2016, Jawatankuasa Pengelola Sukan Olimpik dan Paralimpik Beijing 2022 telah mengadakan sebuah pertandingan antarabangsa untuk menentukan konsep seni bina Pusat Luncur Laju Nasional. Setakat 20 Oktober, sebanyak 12 firma seni bina telah menghantar usul mereka kepada pihak penganjur. Pertandingan tersebut akhirnya dimenangi oleh syarikat seni bina Populous.

Projek pembinaan telah bermula pada 22 Januari 2018. Pada akhir bulan Jun 2018, kesemua pembinaan struktur bawah tanah bagi pusat tersebut telah disiapkan dan projek pembinaan struktur utama telah bermula. Pembinaan fasa tersebut telah disiapkan pada 30 September 2018. Pada 31 Disember 2019, projek pembinaan bumbung dan muka luar bangunan tersebut telah tamat. Pemasangan peralatan elektromekanik telah bermula pada Januari 2020 dan projek pembinaan telah disiapkan pada 25 Disember 2020.

 Teknologi 
Pusat ini merupakan salah satu arena bersaiz besar di dunia yang menggunakan  sebagai penyejuk.  telah digunakan sebagai penyejuk dalam sistem penyejukan dan penyejuk sekunder dalam sistem pengedaran penyejukan, termasuklah paip gelanggang. Arena ini telah dilengkapi dengan sebuah fungsi pemulihan haba, yang boleh menampung permintaan pemanasan area seperti ventilasi, penyahlembapan udara, penghasilan air panas dan sebagainya. Rak penyejuk  itu, termasuk mesin penyejuk, mempunyai kapasiti penyejukan maksimum sebanyak 4 megawatt.

 Seni bina 
Tapak bangunan ini berluas 17 hektar dan mempunyai tiga balapan sepanjang 400 m beserta dengan sebuah permukaan ais yang berluas 1.2 juta m2. Di luar bangunan, 22 lembar bercahaya (atau reben) mengelilingi bangunan tersebut yang bertinggi 33.8 meter. Ketika waktu malam, lembar-lembar itu akan menjadi sebahagian daripada persembahan cahaya di pusat itu. Kebanyakan inspirasi bagi reka bentuknya berasal dari ingatan Tiric Chang, Wakil Populous di China dan Pengarah Projek bersama bagi pembinaan pusat ini. Kebanyakan reka bentuknya berilham daripada "gasing ais", sebuah pemainan tradisional yang dimain oleh Chang bersama rakannya di gelanggang ais Taman Shichahai semasa zaman kanak-kanaknya. Unsur reben pula merujuk kepada kegiatan menghasilkan dan memeliharakan seni Groto Dunhuang, satu seni Buddha yang berasal dari Dinasti Tang, yang diamalkan oleh keluarganya.

Rekod balapan
Lelaki
AcaraMasaNamaNegaraTarikhPertandinganRujukan500 meter34.32Gao Tingyu12 Februar 2022Sukan Olimpik1000 meter1:07.92Thomas Krol18 Februari 2022Sukan Olimpik1500 meter1:43.21Kjeld Nuis8 Februari 2022Sukan Olimpik5000 meter6.08.84Nils van der Poel6 Februari 2022Sukan Olimpik10000 meter12:30.74Nils van der Poel11 Februari 2022Sukan OlimpikKejar-mengejar berpasukan(8 pusingan)3:36.62Daniil AldoshkinSergey TrofimovRuslan Zakharov15 Februari 2022Sukan Olimpik

Perempuan
AcaraMasaNamaNegaraTarikhPertandinganRujukan500 meter37.04Erin Jackson13 Februari 2022Sukan Olimpik1000 meter1:13.19Miho Takagi17 Februari 2022Sukan Olimpik1500 meter1:53.28Ireen Wüst7 Februari 2022Sukan Olimpik3000 meter3:56.93Irene Schouten5 Februari 2022Sukan Olimpik5000 meter6:43.51Irene Schouten10 Februari 2022Sukan OlimpikKejar-mengejar berpasukan(6 pusingan)2.53.44Ivanie BlondinValérie MaltaisIsabelle Weidemann15 Februari 2022Sukan Olimpik

Rujukan

Pautan luar

Kategori:Stadium di Beijing
Kategori:Tempat Sukan Olimpik Musim Sejuk 2022